**Referat**

KommuneMED

Møde nr.: **1/2015**

Dato: **Tirsdag den 03. februar 2015**

Fra: **Kl. 8:00**

Til: **Kl. 10:00**

Sted: **Mødelokale 915**

**Medlemmer**

Jette Runchel (Formand) (Kommunaldirektør)

Claes Hjort (DLF) - (næstformand)

Helle Gehlert (Afdelingschef - Økonomi og Stab)

Cecilie Engell (Afdelingschef)

Niels Dejgaard (Stadsbibliotekar)

Claus Kolby (HK/LO)

Susi Flex (FOA/LO)

Anne Nielsen (BUPL/FTF)

Claes Isbrandtsen (Bibliotekarforbundet/AC)

Carina Kofoed (BKV/AMR)

Lars Skovmand (BMB/AMR)

Michael Christensen (3F/LO)

**Deltagere**

Joan Bendiksen

Pernille Carlsen (Protokolfører)

**Afbud**

Suzanne Agerholm (DSR/FTF)

**Bemærkninger**

Medarbejderrepræsentanterne sørger selv for afvikling af formøde denne gang - evt. dagen før.

|  |
| --- |
| Indholdsfortegnelse |

Indholdsfortegnelse 2

01. Godkendelse af dagsorden for mødet og godkendelse af referat af møde 10. december 2015 (Kl. 8.00-8.05) 3

02. KommuneMEDs Strategiplan 2015-2016 (kl. 8.05-8.25) 4

03. Afvikling af valg til MED 2015-2017 (kl. 8.25-8.35) 5

04. AKUT-midler lokal pulje - januar 2015 (kl. 8.35-8.45) 6

05. Motiverende samarbejdsstrukturer (kl. 8.45-9.05) 7

06. Orientering om mødesag vedrørende aflønning af tillids- og arbejdsmiljørepræsentanter (kl. 9.05-9.20) 10

07. Rapport om Ligestillingsredegørelse 2013 for Albertslund Kommune (kl. 9.20-9.30) 11

08. Orientering fra formanden og næstformanden (kl. 9.30-9.40) 13

09. Nyt om arbejdsmiljø (kl. 9.40-9.45) 16

10. Historier til Pippet(kl. 9.45-9.50) 18

11. Hvem gør hvad til næste gang? (kl. 9.50-9.55) 19

12. Eventuelt (kl. 9.55-10.00) 20

Underskriftsside 21

|  |  |
| --- | --- |
| 01. Godkendelse af dagsorden for mødet og godkendelse af referat af møde 10. december 2015 (Kl. 8.00-8.05) |  |

|  |  |
| --- | --- |
| Sagsforløb: **KommuneMED**  Sagen afgøres i: **KommuneMED** | |
| Baggrund | |
| Der tages stilling til dagsordenen og referatet fra 10. december 2014 skal godkendes. | |
| |  |  | | --- | --- | | Bilag | | | 1 | Referat af KommuneMED 10. december 2014      (137002/14) | |  |
|  |  |
| Beslutning i KommuneMED den 03-02-2015 | |
| Referat og dagsorden blev godkendt. | |

|  |  |
| --- | --- |
| 02. KommuneMEDs Strategiplan 2015-2016 (kl. 8.05-8.25) |  |

|  |  |
| --- | --- |
| Sags nr.: **14/14112**  Sagsforløb: **KommuneMED**  Sagen afgøres i: **KommuneMED** | |
| Baggrund | |
| På KommuneMED’s møde, den 28. oktober 2014 blev der nedsat en arbejdsgruppe bestående af, Claes Hjort, Susi Flex, Carina Kofoed og Joan Bendiksen. Formålet med arbejdsgruppen var af udarbejde en strategiplan for KommuneMED 2015-2016. | |
| |  |  | | --- | --- | | Bilag | | | 1 | Strategiplan for KommuneMED 2015-2016 ver. 2       (8874/15) | |  |
|  |  |
| Indstilling | |
| Økonomi og Stab indstiller    -       At strategiplanen vedtages  -       At Økonomi og Stab nedsætter arbejdsgruppe(r) der laver udkast til de tre procedureretningslinjer i 1. kvt. 2015. Arbejdsgruppen i KommuneMED indgår som sparringspartnere | |
| Beslutning i KommuneMED den 03-02-2015 | |
| Claes oplyste indledningsvist omkring kommunikationsdelen, at der her i høj grad var tale om en videreførsel af det allerede igangværende arbejde.    Indstillingen blev herefter godkendt. Økonomi og Stab nedsætter arbejdsgrupper vedr. de 3 procedureretningslinjer.  Procedureretningslinjerne vedr. rationalisering- og omstillingsprojekterne samt personalepolitikken arbejdes der med i 3. og 4. kvartal 2015, mens vi starter med procedureretningslinjerne for budgettets konsekvenser for arbejds- og personaleforhold. | |

|  |  |
| --- | --- |
| 03. Afvikling af valg til MED 2015-2017 (kl. 8.25-8.35) |  |

|  |  |
| --- | --- |
| Sags nr.: **15/954**  Sagsforløb: **KommuneMED**  Sagen afgøres i: **KommuneMED** | |
| Baggrund | |
| Der fremgår af MEDaftalen for Albertslund Kommune, at der skal afvikles valg til MEDorganisationen 2015-2017. | |
| |  |  | | --- | --- | | Bilag | | | 1 | Notat om afvikling af valg til MEDorganisationen 2015-2017      (7482/15) | |  |
|  |  |
| Indstilling | |
| Økonomi og Stab indstiller, at    -       Notat om valg til MEDorganisationen 2015-2017 drøftes med henblik på godkendelse og udsendelse til MEDsekretærerne efter mødet i KommuneMED den 3. februar, således at valget kan igangsættes i god tid inden deadline. | |
| Beslutning i KommuneMED den 03-02-2015 | |
| Det udsendte notat omkring valget blev drøftet. Claes Hjort bemærkede, at der ved det efterfølgende valg til KommuneMED kun var tale om valg af AMR’ere, ikke både AMR’ere og MEDrepræsentanter. Med denne bemærkning blev notatet godkendt. Pernille Carlsen tilretter notatet og sender det ud til til MEDorganisationen via MED-sekretærerne.    Jette Runchel oplyste, at hun i Pippet har opfordret til, at IPL holdes opdateret, så man kan trække korrekte oplysninger. | |

|  |  |
| --- | --- |
| 04. AKUT-midler lokal pulje - januar 2015 (kl. 8.35-8.45) |  |

|  |  |
| --- | --- |
| Sags nr.: **13/11882**  Sagsforløb: **KommuneMED**  Sagen afgøres i: **KommuneMED** | |
| Baggrund | |
| Oversigt over forbrug af AKUT-midler fra den lokale pulje i overenskomstperioden 2013 – 2015 fremlægges. | |
| |  |  | | --- | --- | | Bilag | | | 1 | AKUT-midler til lokale formål - januar 2015      (4917/15) | |  |
|  |  |
| Indstilling | |
| Økonomi og Stab indstiller     At opgørelsen godkendes | |
| Beslutning i KommuneMED den 03-02-2015 | |
| Der afvikles en temadag for TR’ere, AMR’ere og ledere den 10. april for AKUT-midler. Derudover blev det foreslået at reservere nogle penge til intro af nye TR’ere og AMR’ere i 2. halvår 2015 efter valget, hvilket der var enighed om var en god ide. Evt. overskydende midler bruges til store MEDdag 2015.    Ellers blev opgørelsen godkendt. | |

|  |  |
| --- | --- |
| 05. Motiverende samarbejdsstrukturer (kl. 8.45-9.05) |  |

|  |
| --- |
| Sags nr.: **14/1179**  Sagsforløb: **KommuneMED**  Sagen afgøres i: **Direktørforum** |
| Baggrund |
| På KommuneMed mødet d. 25.6.14 behandlede KommuneMED en sag med titlen: Motiverende samarbejdsstrukturer for tillids- og arbejdsmiljørepræsentanter i Albertslund Kommune. I den forbindelse vedtog KommuneMED fire forskellige forslag til videreudviklingen af de motiverende samarbejdsstrukturer. Det blev desuden aftalt, at supplere de vedtagne forslag med et femte forslag, der fokusere på større involvering af TR/AMR i ledelsesrummet. Endelig vedtog KommuneMED, at sagen skal til drøftelse igen, når administrationen har et svar angående TR og AMR aflønning.    I det følgende opsummeres de vedtagne forslag til udviklingen af motiverende samarbejdsstrukturer, der på den ene side understøtter medarbejdernes lyst til at varetage et tillidshverv og på den anden side sikrer anerkendelse til de medarbejdere, der allerede varetager et tillidshverv i Albertslund Kommune. Dernæst fremsættes et nyt femte forslag. Endelig præciseres aftaler omkring MEDrepræsentanters tid til varetagelse af deres tillidsarbejde samt status for aflønningen for dette arbejde.      **Udviklingen af en motiverende samarbejdsstruktur**   De fire vedtagne motivationsfaktorer er følgende:    1.     **Pulje til fælles platform**: Der er afsat en årlig pulje fra akutmidlerne til at styrke de tværgående aspekter af tillidsrepræsentants- og arbejdsmiljøarbejdet i Albertslund Kommune. Konkret anbefales det at bruge puljen til at skabe en stærk fælles platform for varetagelsen og udviklingen af tillidsrepræsentants- og arbejdsmiljøarbejdet. I 2015 udmøntes puljen på en temadag om det gode samarbejde, som afholdes d. 10.4.    2.     **Tillidsarbejdet en del af PULS:** Tillidsrepræsentantsarbejde eller arbejdsmiljøarbejde indgår som en fast del af den årlige PULS for de medarbejdere, der bestrider en tillidspost. Medarbejderen bestemmer hvor meget og hvordan punktet skal vægtes, og det kan eksempelvis drøftes, hvordan balancen er mellem medarbejderes øvrige arbejde og det tillidshverv han/hun bestrider. Ligeledes kan det drøftes, hvorvidt varetagelsen af tillidshvervet kan blive kompetenceudviklende.    3.     **Tid til uddannelse:** Arbejdspladsen skal bakke op omkring uddannelse af de tillidsvalgte, ved at sikre den tillidsvalgte tid til at deltage i relevant(e) uddannelse, kurser, tværgående netværk m.m., som understøtter varetagelsen af tillidshvervet.    4.     **Personlig udvikling:** Arbejdspladsen skal understøtte de tillidsvalgtes udvikling af selvledelse og personlige kompetencer, ved at opmuntre de tillidsvalgte til at udarbejde oplæg, planlægge tematiseringer m.m. og gennemføre disse i MED organisationen eller på den enkeltes arbejdsplads.    I tillæg til ovenstående forslag vedtog KommuneMED d. 25.6.14, at tilføje endnu en ”blød”  motivationsfaktor med fokus på samarbejde med ledelsen/invitation til deltagelse i  ledelsesrummet. På den baggrund foreslås følgende:    5.    **Deltagelse i ledelsesrummet:** Ledelse og tillidsfolk har en fælles forpligtigelse til at styrke samarbejdet og trivslen på arbejdspladsen, og ledelsen har en særlig forpligtigelse til at inddrage tillidsfolk tidligt, når der planlægges processer, forandringer eller andet på den enkelte arbejdsplads. Inddragelsen skal således ikke vente på næste MEDmøde, men derimod iværksættes, så snart det lader sig gøre.      **Medarbejderrepræsentanters tid til varetagelse af opgave**  I henhold til ”Rammeaftale om medindflydelse og medbestemmelse” skal medarbejderrepræsentanter have den nødvendige og tilstrækkelige tid til at sikre en forsvarlig udførelse af opgaven, dog således at det medfører mindst mulig forstyrrelse af pågældendes sædvanlige arbejde. I Albertslund Kommune er udgangspunktet, at repræsentanten og dennes leder aftaler, hvordan TR/AMR sikres den nødvendige tid, uden at der aftales en decideret tidsramme. På nogle arbejdspladser kan det være nødvendigt grundet arbejdets karakter, at TR- og AMR arbejdet primært lægges i nærmere aftalte tidsrum.  **Aflønning af medarbejderrepræsentanter**  Ved overenskomstforhandlingerne i 2008 aftalte KL og KTO, at der lokalt skal aftales et funktionstillæg til tillidsmænd. I Albertslund Kommune aftales tillægget mellem tillidsmandens  leder og den faglige organisation, som tillidsmanden er medlem af. I 2004 besluttede kommunens økonomiudvalg en ramme for tillæggets størrelse. Det blev besluttet, at der kan ydes funktionstillæg på indtil 6.000.- kr. årligt (31.3.00-niveau) for varetagelse af tillidsmands hvervet. Tillæggets størrelse forhandles med udgangspunkt i to kriterier: 1. Antallet af medarbejdere, som tillidsmanden repræsenterer, 2. Om tillidsmanden har fuld og hel forhandlingskompetence inden for pågældende overenskomsts område, fx til forhandling af Ny Løn, forhåndsaftaler, afskedigelsessager mv.  Det er muligt at forhandle funktionstillæg til arbejdsmiljørepræsentanter, men i Albertslund Kommune har den generelle holdning hidtil været , at man ikke forhandler funktionstillæg til arbejdsmiljørepræsentanter. Både tillids- og arbejdsmiljørepræsentanter vil kunne ydes et kvalifikationstillæg, såfremt repræsentanterne benytter de kompetencer, de erhverver sig gennem tillidshvervet til at øge kvaliteten i deres øvrige arbejde.  Kommunalbestyrelsen skal i februar 2015 tage stilling til et oplæg om, at kommunen fremadrettet gerne vil aftale tillæg til TR og AMR via en lokalaftale. Endvidere lægges op til en forhøjelse af det nuværende tillægsniveau for tillidsrepræsentanter samt et mindre tillægsniveau for arbejdsmiljørepræsentanter.  Der er indgået en lokalaftale om aflønning af medlemmer af Kommune-MED. Menige medlemmer får et tillæg på kr. 5.000 (31.3.00-niveau), og næstformanden får et tillæg på kr. 8.000 (31.3.00-niveau).  Endelig fremgår det af MEDaftalen at varetagelse af tillidshverv ikke må medføre indtægtstab. |
| Indstilling |
| Kommunaldirektøren indstiller,    - at sagen tages til efterretning. |
| Beslutning i KommuneMED den 03-02-2015 |
| Claes Hjort havde en præcisering angående pkt. 1 i notatet om motiverende samarbejdsstrukturer, da puljen ikke kun bruges til temadagen.    Vedr. pkt. 5 var det vigtigt at sikre, at punktet kom til at leve i organisationen.    Jette Runchel foreslog, at man måske kunne lave noget erfaringsudveksling angående pkt. 5 om inddragelse i ledelsesrummet, da der formentlig er mange steder hvor TR’ere allerede er langt inde ledelsesrummet og tæt på beslutningerne. Man kan forsøge at identificere de arbejdspladser, hvor samarbejdet fungerer rigtigt fint.    Man drøftede herefter, hvordan man generelt får papiret til at leve i organisationen.    Det blev aftalt, at medarbejdersiden laver et skriv til Pippet omkring motiverende samarbejdsstrukturer. Claes Hjort har teten. |

|  |  |
| --- | --- |
| 06. Orientering om mødesag vedrørende aflønning af tillids- og arbejdsmiljørepræsentanter (kl. 9.05-9.20) |  |

|  |  |
| --- | --- |
| Sags nr.: **14/15063**  Sagsforløb: **K-MED**  Sagen afgøres i: **KommuneMED** | |
| Baggrund | |
| På KommuneMED"s møde den 10. december 2014 oplyste ledelsessiden, at man ville indstille til det politiske niveau at hæve tillægsrammen for tillidsrepræsentanter. Endvidere ønskede man at afdække mulighederne for at indgå en forhåndsaftale for aflønning af tillids- og arbejdsmiljørepræsentanter.    Der er efterfølgende udarbejdet en mødesag, som skal behandles af Økonomiudvalget den 3. februar 2015. Notatet, som danner grundlag for mødesagen, er vedlagt til orientering. | |
| |  |  | | --- | --- | | Bilag | | | 1 | Aflønning af tilllids- og arbejdsmiljørepræsentanter      (7020/15) | |  |
|  |  |
| Indstilling | |
| Økonomi og Stab indstiller, at:    -       KommuneMED tager notatet til efterretning | |
| Beslutning i KommuneMED den 03-02-2015 | |
| Jette orienterede kort om den sag, der fremlægges for Økonomiudvalget d.d.    Hvis sagen godkendes, så skal der nedsættes et forhandlingsudvalg.    Claes Hjort oplyste, at man er i gang med at danne et forhandlingsudvalg. Man regner med at kunne have nogle navne klar i uge 7, og man derefter hurtigt kan få indkaldt til møder i forhandlingsorganet, hvis sagen godkendes i ØU.    Notatet blev herefter taget efterretning. | |

|  |  |
| --- | --- |
| 07. Rapport om Ligestillingsredegørelse 2013 for Albertslund Kommune (kl. 9.20-9.30) |  |

|  |  |
| --- | --- |
| Sags nr.: **13/12317**  Sagsforløb: **ØS**  Sagen afgøres i: **KommuneMED** | |
| Baggrund | |
| Efter ligestillingsloven skal alle kommuner, regioner og statslige institutioner med mere end 50 ansatte indberette en ligestillingsredegørelse til ligestillingsministeren i ulige år. I kommuner skal ligestillingsredegørelsen godkendes af kommunalbestyrelsen. Albertslund Kommunen har i oktober 2013 udarbejdet en ligestillingsredegørelse og sendt den til ligestillingsministeren.    Ministeriet har behandlet de indberettede redegørelser fra kommuner, regioner og statslige institutioner, og det har resulteret i en rapport om ligestillingsredegørelse for Albertslund Kommune.    I redegørelsen sættes der fokus på 2 hovedområder:           Ligestilling på personaleområdet           Ligestilling af ressortområde/kerneydelser    Ministeriet har i den forbindelse lavet et ligestillingsindeks, som giver en vurdering af arbejdet med ligestilling.    Det fremgår:             at Albertslund Kommune på det samlede resultat ligger på 58, og kommunerne i helhed ligger på 28           at Albertslund Kommune på det samlede resultatet for personaleområdet ligger på 62, og kommunerne i helhed ligger på 32           at Albertslund Kommune på resultatet for kerneydelser ligger på 54, og kommunerne i helhed ligger på 24    I foråret 2015 skal Albertslund Kommune igen indberette en ligestillingsredegørelse.  Det er besluttet, at Albertslund Kommune skal overveje, hvordan ligestilling kan inddrages i en medborgerskabspolitik. | |
| Lovgrundlag | |
| Lov om ligestilling af kvinder og mænd | |
| |  |  | | --- | --- | | Bilag | | | 1 | Rapport om ligestillingsredegørelse Albertslund Kommune      (6940/15) | |  |
|  |  |
| Indstilling | |
| Økonomi og Stab indstiller,    -       at rapport om ligestillingsredegørelse tages til efterretning. | |
| Beslutning i KommuneMED den 03-02-2015 | |
| Jette Runchel oplyste, at Albertslund Kommune udviste fine resultater i opgørelsen. Det kunne man godt være tilfreds med.    Helle Gehlert oplyste, at SFI havde udsendt en invitation til deltagelse i en undersøgelse om overenskomster og aftalers kønsneutralitet. Der skal være et gruppeinterview med formand, næstformand og et par repræsentanter fra KommuneMED med, så Helle spurgte efter et par frivillige repræsentanter.    Claes Isbrandtsen og Anne Nielsen meldte sig til at deltage i gruppeinterviewet samme med Claes Hjort og Jette Runchel.    Claes Hjort spurgte, om der var behov for at lave politik om ligestilling,    Jette Runchel oplyste, at hun forventer at, den kommende medborgerskabspolitik indarbejder ligestilling og mangfoldighed.    Orienteringen blev herefter taget til efterretning. | |

|  |  |
| --- | --- |
| 08. Orientering fra formanden og næstformanden (kl. 9.30-9.40) |  |

|  |
| --- |
| Sagsforløb: **KommuneMED**  Sagen afgøres i: **KommuneMED** |
| Baggrund |
| Orientering fra formanden og næstformanden |
| Beslutning i KommuneMED den 03-02-2015 |
| Jette Runchel oplyste, at der i ØU behandles et par sager af interesse for KommuneMED.. Bl.a. en undersøgelse om dagplejen og pladsanvisningen, som er sat i værk på grund af en debat om dagplejepladstildeling.  Undersøgelsen er afsluttet og KL kommer og fortæller om de resultater, de er nået frem til. Den overordnede konklusion er, at der ikke er foregået nogle uregelmæssigheder eller sket en skævvridning.    Rapporten ligger på hjemmesiden, hvis man ønsker at læse mere om sagen.    Jette Runchel orienterede videre om en sag om afskedigelse af lærere på Herstedøster Skole, da der p.t. er ansat flere lærere, end der er behov for. Der skal ske tilpasning af antallet af medarbejdere til lønsummen på skolen.    Endelig orienterede Jette Runchel om sagen om plejecenterbyggeriet og spørgsmålet om, hvorvidt tårnet er blevet højere end planlagt. Tårnet er blevet højere pga. jordbundsforhold. Der er blevet rejst kritik af, at kommunen administrativt har givet sig selv dispensation. Sagen skulle have været forelagt KB.    Claes Hjort oplyste ift. skolesagen, at man havde været i dialog med skoleleder, personalekontoret, skolechefen m.fl.  omkring omplacering af de overtallige lærere. Det var ikke lærerforeningens opfattelse, at man havde været grundige nok i forarbejdet.    Jette Runchel svarede, at man forsøger at behandle medarbejderne på den bedst mulige måde i denne ulykkelige situation, men at man også var nødt til at iagttage rettidig omhu i forhold til den økonomiske situation på skolen. Der oprettes som tidligere jobbank m.v.    Joan Bendiksen oplyste, at MEDaftalen er blevet godkendt af de centrale parter.. KommuneMED skal give en tilbagemelding til parterne om MEDaftalen. KommuneMED nikkede til, at Joan Bendiksen gav besked til parterne om, at KommuneMED havde kvitteret for tilbagemeldingen.    Jette Runchel orienterede herefter om, at man er ved at lave et nyt beredskab. Antallet af beredskaber i Danmark skal ned på 20. Der er lavet et samarbejde med 9 kommuner om beredskab, hvor Albertslund kommer til at indgå. Beredskabsteamene skal slås sammen, og man forventer en relativ stor besvarelse.    Claes Hjort spurgte til sagen omkring køkkenpersonalet på Albo, hvor der er der noget usikkerhed, idet der ikke skal være køkken på det nye plejecenter. Jette Runchel oplyste, at der er dialog med medarbejderne, men at det er korrekt at der er usikkerhed.    Anne Nielsen spurgte til de analyser, der skulle laves på børneområdet.  Helle oplyste, at cheferne skal i næste uge fortælle, hvor langt de er og om der er lavet kommissorier.    Jette Runchel fortalte videre, at der i forbindelse med budget 2016  laves et besparelseskatalog på 50 mio. kr. Der er allerede iværksat nogle forskellige analyser på en række områder, og  der er også bestilt nogle flere analyser på bl.a. administration. Samtidig kigger man på forskellige snitflader. Cecilie Engell oplyste, at man har sammensat nogle chefgrupper på tværs, som skal komme med forslag til besparelser på tværs af afdelingerne.    Jette Runchel foreslog, at der indkaldes til et ekstra møde i KommuneMED i uge 9 om budget, og at der efterfølgende bookes et møde i Ad Hoc RådhusMED. På begge møder gives der en status vedr. budget 2016.    Claes Hjort spurgte til MEDhåndbogen. Joan oplyste, at den er på vej rundt til distribution.    Claes spurgte til den nye praksis med opkræve gebyrer ifm. udeblivelse fra workshop, kurser og temadage. Jette Runchel oplyste, at det have man valgt at indføre for at forsøge at minimere antallet af afbud og udeblivelser. Det er de enkelte arbejdspladser, der skal betale gebyret. Claes opfordrede til, at der blev skrevet ud om den nye praksis og årsagen.    I forhold til temamødet den 10. april oplyste Joan Bendiksen, at man nu var oppe på over 100 tilmeldinger. . |

|  |  |
| --- | --- |
| 09. Nyt om arbejdsmiljø (kl. 9.40-9.45) |  |

|  |  |
| --- | --- |
| Sagsforløb: **KommuneMED**  Sagen afgøres i: **KommuneMED** | |
| Baggrund | |
| Arbejdsmiljørepræsentanterne orienterer om nyt vedrørende arbejdsmiljø, herunder:    -       Lukkede døre på rådhuset    Bilag:  Dagsordenspunkt fra chefforum  Notat til chefforum    -            Påbud fra arbejdstilsynet    Bilag:  Bilag 1 - Påbud  Bilag 2 - Vejledning | |
| |  |  | | --- | --- | | Bilag | | | 1 | Lukkede døre på Rådhuset      (8920/15) | | 2 | Lukkede døre på Rådhuset - dagsordenspunkt CF      (8894/15) | | 3 | 2015006903\_bilag1.pdf      (8931/15) | | 4 | 2015006903\_bilag2.pdf      (8933/15) | |  |
|  |  |
| Beslutning i KommuneMED den 03-02-2015 | |
| Carina Kofoed orienterede om de to punkter om ”Lukkede døre” og ”Påbud fra Arbejdstilsynet”    I forhold til sagen om de lukkede døre havde der været en sag i Chefforum om problemet. Her havde man bl.a. fremlagt et notat med en række anbefalinger. I Chefforum var det blevet besluttet, at der i arbejdsgruppen om vold og trusler i KommuneMED skal arbejdes videre punkt 1-11, mens pkt. 12 og 13 drøftes i forbindelse med arbejdet med ombygningen af forhallen.    I forhold til påbuddet fra Arbejdstilsynet oplyste Carina Kofoed, at man dels har fået et påbud om forebyggelse af vold og trusler i Familieafsnittet. Dette arbejdes der med arbejdsmiljøgruppen i afdelingen. Der skal ligge noget klar inden 1. maj 2015.    På området for voksne med særlige behov har man modtaget en vejledning til, hvordan man forebygger stress. Dette arbejdes der med i afdelingen.    Claes Hjort nævnte, at han havde fundet det interessant at læse sagerne fra Arbejdstilsynet, og at han mente, at vejledningen om at forebygge at ansatte belastes af stor arbejdsmængde og tidspres, kunne være god at bruge i andre sammenhænge, hvor der var behov for at tale stress med medarbejderne.    Jette Runchel gav udtryk for, at hun håbede, at man havde drøftelser omkring stress i den nære relation med sin leder.    Carina Kofoed giver en løbende orientering omkring det fortsatte arbejde med forebyggelse af vold og trusler samt stress. | |

|  |  |
| --- | --- |
| 10. Historier til Pippet(kl. 9.45-9.50) |  |

|  |
| --- |
| Sagsforløb: **KommuneMED**  Sagen afgøres i: **KommuneMED** |
| Baggrund |
| Er der historier der skal videreformidles til Pippet fra KommuneMED og hvem har opgaven? |
| Beslutning i KommuneMED den 03-02-2015 |
| Medarbejderrepræsentanterne har en opgave omkring et skriv om motiverende samarbejdsfaktorer. Claes Hjort har teten.    Der skal laves et skriv om betaling ved udeblivelser ifm kurser, temadage og workshops. Helle Gehlert har denne bold.    Joan Bendiksen har en opgave omkring et skriv om MEDhåndbogen. |

|  |  |
| --- | --- |
| 11. Hvem gør hvad til næste gang? (kl. 9.50-9.55) |  |

|  |
| --- |
| Sagsforløb: **KommuneMED**  Sagen afgøres i: **KommuneMED** |
| Baggrund |
| Det aftales hvem der gør hvad til næste gang. |
| Beslutning i KommuneMED den 03-02-2015 |
| Pernille Carlsen booker et ekstraordinært møde om budget i uge 9. |

|  |  |
| --- | --- |
| 12. Eventuelt (kl. 9.55-10.00) |  |

|  |
| --- |
| Sagsforløb: **KommuneMED**  Sagen afgøres i: **KommuneMED** |
| Beslutning i KommuneMED den 03-02-2015 |
| Jette Runchel  oplyste, at der er ved at blive ansat en ny daginstitutionschef. Navnet forventes at kunne offentliggøres efter 3. februar 2015.    Der er ved at blive ansat en borgerrådgiver i samarbejde med Glostrup Kommune. Det forventes vedkommende kan starte 1. april 2015.    Cecilie Engell har fået nyt job i Herlev Kommune pr. 1. marts 2015.    Helle Gehlert efterspurgte nogle deltagere til en workshop om sygefravær 19. februar. Anne meldte sig. |

|  |  |
| --- | --- |
| Underskriftsside | |
| |  | | --- | | Jette Runchel | | Helle Gehlert | | Niels Dejgaard | | Susi Flex | | Anne Nielsen | | Carina Kofoed | | Michael Christensen | |  | |  | | --- | | Claes Hjort | | Cecilie Engell | | Claus Kolby | | Suzanne Agerholm (afbud) | | Claes Isbrandtsen | | Lars Skovmand | |